**Računovodstveno praćenju izvora financiranja *43 Ostali prihodi za posebne namjene* kod ustanova u socijalnoj skrbi i Ministarstva za demografiju, obitelj, mlade i socijalnu politiku od 2017. godine**

Ustanove u socijalnoj skrbi su proračunski korisnici državnog proračuna koji posluju preko svojih računa. Svake godine zakonom o izvršavanju državnog proračuna izuzimaju se od uplate vlastitih prihoda u proračun. Međutim, dio namjenskih prihoda uplaćuju na račun državnog proračuna.

Evidenciju ostvarenih prihoda i izvršenih rashoda na tadašnjim izvorima financiranja T, L i D nadležno ministarstvo i ustanove socijalne skrbi od 2003. godine provode prema Uputama za povezivanje računovodstvenih informacija i uspostavu računovodstvenog sustava ustanova socijalne skrbi koje je donijelo tadašnje Ministarstvo rada i socijalne skrbi. Na taj način veći dio prihoda i rashoda podmirenih iz tih prihoda nije bio vidljiv u državnom proračunu.

Sukladno nalogu Državnog ureda za reviziju, radi primjene načela jedinstva i sveobuhvatnosti proračuna, od 2015. godine svi prihodi i primici koji su izuzeti od uplate na račun državnog proračuna te rashodi i izdaci koji se iz tih prihoda i primitaka financiraju uključeni su u izvještajni sustav državnog proračuna. Ministarstvo financija donijelo je *Uputu o načinu praćenja ostvarivanja i trošenja vlastitih i namjenskih prihoda i primitaka ustanova u sustavu socijalne skrbi uključenih u Državni proračun RH za 2015. godinu* koja se primjenjuje i u sljedećim godinama. Sukladno toj Uputi Ministarstvo za demografiju, obitelj, mlade i socijalnu politiku (dalje u tekstu: Ministarstvo) prikuplja podatke od ustanova u socijalnoj skrbi (dalje u tekstu: Ustanove), objedinjava ih te unosi u SAP sustav državne riznice do 10-tog u mjesecu za prethodni mjesec. Kako se državni proračun donosi i izvršava po gotovinskom načelu, i evidencije o naplati i trošenju moraju biti na gotovinskom načelu.

Prihode koje naplaćuju od korisnika Ustanove uplaćuju na račun državnog proračuna, na izvor financiranja *43 Ostali prihodi za posebne namjene*. Bez obzira na visinu naplaćenih prihoda, Ministarstvu šalju zahtjev za sredstva prema nastalim obvezama za rashode. Na taj način neke Ustanove potroše više, a neke manje nego što su naplatile, odnosno Ministarstvo raspoređuje prihode prema potrebama Ustanova. **Ako se na kraju ostvari višak prihoda, taj višak se veže uz Ministarstvo, a ne uz pojedinu Ustanovu.**

Ministarstvo financija i Državni ured za reviziju utvrdili su da način evidentiranja uplate i trošenja prihoda koje Ustanove uplaćuju na račun državnog proračuna u knjigovodstvu Ministarstva i Ustanova ne odgovara izmijenjenom Računskom planu za proračunsko računovodstvo.

1. **Dosadašnji način evidentiranja poslovnih promjena vezanih uz izvor financiranja 43**

Ustanova je do sada evidentirala naplatu prihoda zaduženjem žiro računa uz odobrenje osnovnog računa *65264 Sufinanciranje cijene usluge, participacije i slično* (1.a). Istovremeno za isti iznos zadužuje analitički račun *3921199 Prijelazni račun*, uz odobrenje računa *23958 Obveze proračunskih korisnika za povrat u proračun* (1.b). Uplatu prikupljenih sredstava na račun državnog proračuna Ustanova evidentira zaduženjem računa *23958 Obveze proračunskih korisnika za povrat u proračun* uz odobrenje žiro računa (2.). Primljeni račun dobavljača Ustanova evidentira zaduženjem osnovnog računa razreda *3 Rashodi poslovanja* odnosno *4 Rashodi za nabavu nefinancijske imovine* uz odobrenje odgovarajućeg osnovnog računa u okviru podskupine *23 Obveze za rashode poslovanja* odnosno *24 Obveze za nabavu nefinancijske imovine* (3.). U pravilu Ministarstvo plaća račune dobavljača izravno iz riznice. To Ustanova evidentira zaduženjem računa u okviru podskupine *23 Obveze za rashode poslovanja* odnosno *24 Obveze za nabavu nefinancijske imovine* uz odobrenje računa *3921199 Prijelazni račun* (4.a). U pojedinim slučajevima po zahtjevu Ustanove Ministarstvo uplaćuje sredstva na račun Ustanove. U tom slučaju Ustanova primljena sredstva iz državnog proračuna evidentira zaduženjem žiro računa uz odobrenje računa *3921199 Prijelazni račun*, a plaćanje obveza iz tih sredstava zaduženjem odgovarajućeg računa obveza uz odobrenje žiro računa.

Ako je naplaćeni prihod veći od stvorenih obveza, odnosno od iznosa koji je Ministarstvo doznačilo Ustanovi za pokriće obveza, na kraju razdoblja preostali saldo na računu *3921199* zatvara se zaduženjem računa *36311 Tekuće pomoći središnjem, županijskim, gradskim i općinskim proračunima* (koji je brisan iz Računskog plana) uz odobrenje računa *3921199 Prijelazni račun* (Ustanova A). Ako je Ministarstvo Ustanovi doznačilo iznos koji je veći od naplaćenih prihoda, Ustanova razliku evidentira na računu *67111 Prihodi iz nadležnog proračuna za financiranje rashoda poslovanja* (Ustanova B) (5.).

*Knjiženje u Ustanovi A – naplaćeni prihod veći od doznake iz proračuna*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1.a | Naplaćeni prihod | 1.000 | 11121 | 65264 |
| 1.b | Obveza za uplatu u proračun | 1.000 | 3921199 | 23958 |
| 2. | Uplata u proračun | 1.000 | 23958 | 11121 |
| 3. | Primljeni račun dobavljača | 800 | 3, 4 | 23, 24 |
| 4.a | Plaćanje računa dobavljača iz riznice | 800 | 23, 24 | 3921199 |
| 4.b | Doznaka sredstava iz državnog proračuna | 800 | 11121 | 3921199 |
| Plaćanje obveze prema dobavljaču | 800 | 23, 24 | 11121 |
| 5. | Zatvaranje prijelaznog računa | 200 | 36311 | 3921199 |

*Knjiženje u Ustanovi B – naplaćeni prihod manji od doznake iz proračuna*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1.a | Naplaćeni prihod | 1.000 | 11121 | 65264 |
| 1.b | Obveza za uplatu u proračun | 1.000 | 3921199 | 23958 |
| 2. | Uplata u proračun | 1.000 | 23958 | 11121 |
| 3. | Primljeni račun dobavljača | 1.100 | 3, 4 | 23, 24 |
| 4.a | Plaćanje računa dobavljača iz riznice | 1.100 | 23, 24 | 3921199 |
| 4.b | Doznaka sredstava iz državnog proračuna | 1.100 | 11121 | 3921199 |
| Plaćanje obveze prema dobavljaču | 1.100 | 23, 24 | 11121 |
| 5. | Zatvaranje prijelaznog računa | 100 | 3921199 | 67111 |

Prihode koje Ustanove uplaćuju u proračun i potrošnju tih sredstava Ministarstvo prati kroz svoj knjigovodstveni program, svojevrsnu „riznicu“. Prihode uplaćene u proračun evidentira zaduženjem računa *16721 Potraživanja za prihode proračunskih korisnika uplaćene u proračun* uz odobrenje računa *65264 Sufinanciranje cijene usluge, participacije i slično* (1.) s tim da prihode Ustanova prati po organizacijskim jedinicama odnosno prema Ustanovama, dok potraživanja knjiži i evidentira na jednoj organizacijskoj jedinici (970).

Ustanove dostavljaju Ministarstvu zahtjeve za plaćanje dobavljača ili za prijenos na svoje račune što Ministarstvo u svojoj riznici evidentira zaduženjem računa rashoda uz odobrenje odgovarajućeg računa obveza (2.). Plaćanje tih zahtjeva iz državnog proračuna evidentira zaduženjem računa obveza uz odobrenje potraživanja iz proračuna (3.).

*Knjiženje u riznici Ministarstva*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Ustanova uplaćuje prikupljeni prihod na račun državnog proračuna | 2.000 | 16721 | 65264 |
| 2. | Ustanova šalje zahtjev za plaćanje fakture dobavljača | 1.900 | 3, 4 | 23, 24 |
| 3. | Plaćanje fakture dobavljača | 1.900 | 23, 24 | 16721 |

*Knjiženje u Državnoj riznici – glava 10208 Proračunski korisnici u socijalnoj skrbi*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Ustanova uplaćuje prikupljeni prihod na račun državnog proračuna | 2.000 | 11111 | 65264 |
| 2. | Unos zahtjeva za plaćanje u SAP | 1.900 | 3, 4 | 23, 24 |
| 3. | Plaćanje fakture dobavljača | 1.900 | 23, 24 | 11111 |

Nepotrošena sredstva prenose se u sljedećoj godini kao višak na glavu *10208 Proračunski korisnici u socijalnoj skrbi*.

Ako Ustanova na kraju godine nije na račun državnog proračuna uplatila cijeli iznos koji je evidentirala na računu *65264 Sufinanciranje cijene usluge, participacije i slično*, za iznos neuplaćenih sredstava stornira *65264* i evidentira *23958 Obveze proračunskih korisnika za povrat u proračun*. Na ovaj način originalni prihod nije bio iskazan u cijelosti. Istovremeno, nigdje nije bilo iskazano potraživanje za neuplaćeni prihod te nije bilo moguće provesti eliminaciju u postupku konsolidacije.

1. **Novi način evidentiranja poslovnih promjena vezanih uz izvor financiranja 43**

Kako bi se evidentiranje poslovnih promjena uskladilo s Računskim planom koji je u primjeni od 2017. godine te omogućio postupak konsolidacije, prema naputku Državnog ureda za reviziju potrebno je promijeniti način knjiženja poslovnih promjena na izvoru financiranja *43 Ostali prihodi za posebne namjene*. Stoga je Ministarstvo financija pripremilo novu uputu. Jedna od promjena je korištenje novih podskupina računa *369 Prijenosi između proračunskih korisnika istog proračuna* i *639 Prijenosi između proračunskih korisnika istog proračuna*.

Temeljem nove upute svaka Ustanova u svom knjigovodstvu naplaćeni prihod u cijelosti evidentira na osnovnom računu *65264 Sufinanciranje cijene usluge, participacije i slično*, bez obzira na to hoće li potrošiti sva naplaćena sredstva. Ako do kraja godine ne potroši cijeli naplaćeni iznos, razliku evidentira na osnovnom računu *36911,* a ako potroši više nego što je naplatila, razliku evidentira na osnovnom računu *63911.*

Radi sastavljanja financijskih izvještaja za razdoblja tijekom godine i Ustanove i Ministarstvo na kraju svakog razdoblja provode knjiženja koja su u ovoj uputi predviđena za kraj godine, a s prvim danom sljedećeg razdoblja ta knjiženja treba stornirati.

* 1. **Evidentiranje naplate prihoda i potrošnje tijekom godine**

Ustanova naplaćeni prihod u cijelosti evidentira zaduženjem žiro računa uz odobrenje osnovnog računa *65264 Sufinanciranje cijene usluge, participacije i slično* (1.). Prikupljena sredstva uplaćuje na račun državnog proračuna korištenjem modela *HR65* i poziva na broj primatelja: *7005-302-RKP uplatitelja* što evidentira zaduženjem računa *16721* *Potraživanja za prihode proračunskih korisnika uplaćene u proračun* uz odobrenje žiro računa (2.). Primljeni račun dobavljača Ustanova evidentira zaduženjem osnovnog računa razreda *3 Rashodi poslovanja* odnosno *4 Rashodi za nabavu nefinancijske imovine* uz odobrenje odgovarajućeg osnovnog računa u okviru podskupine *23 Obveze za rashode poslovanja* odnosno *24 Obveze za nabavu nefinancijske imovine* (3.). Ako Ministarstvo plaća račune dobavljača izravno iz riznice, Ustanova to evidentira zaduženjem računa u okviru podskupine *23 Obveze za rashode poslovanja* odnosno *24 Obveze za nabavu nefinancijske imovine* uz odobrenje računa *16721* *Potraživanja za prihode proračunskih korisnika uplaćene u proračun* (4.a). Ako po zahtjevu Ustanove Ministarstvo uplaćuje sredstva na njezin račun, u tom slučaju Ustanova primljena sredstva iz državnog proračuna evidentira zaduženjem žiro računa uz odobrenje računa *16721* *Potraživanja za prihode proračunskih korisnika uplaćene u proračun*, a plaćanje obveza iz tih sredstava zaduženjem odgovarajućeg računa obveza uz odobrenje žiro računa (4.b).

Ako je naplaćeni prihod veći od stvorenih obveza, odnosno iznosa koji je Ministarstvo Ustanovi doznačilo za pokriće obveza (Ustanova A), na kraju razdoblja preostali saldo na računu *16721* Ustanova zatvara zaduženjem računa *36911* odnosno *36921* uz odobrenje računa *16721*. Ako je Ministarstvo Ustanovi doznačilo iznos koji je veći od naplaćenih prihoda (Ustanova B), Ustanova ima potražni saldo na računu 16721. Stoga više doznačeni iznos evidentira zaduženjem računa *16721* uz odobrenje računa *63911* odnosno *63921* (5.).

Ako na kraju obračunskog razdoblja u državnom proračunu ostane nepotrošeni iznos iskazan na izvoru financiranja *43 Ostali prihodi za posebne namjene,* Ministarstvo u svom knjigovodstvu za taj iznos zadužuje račun *16721 Potraživanja za prihode proračunskih korisnika uplaćene u proračun*, a odobrava račun *63911 Tekući prijenosi između proračunskih korisnika istog proračuna* odnosno *63921 Kapitalni prijenosi između proračunskih korisnika istog proračuna*. Iznos iskazan na tom računu Ministarstvo prikazuje u svojim financijskim izvještajima na odjeljcima *6391 Tekući prijenosi između proračunskih korisnika istog proračuna* odnosno *6392 Kapitalni prijenosi između proračunskih korisnika istog proračuna* i *1672 Potraživanja za prihode proračunskih korisnika uplaćene u proračun*.

VAŽNO: U svom financijskom izvještaju Ministarstvo ne iskazuje niti prihod na računu *65264 Sufinanciranje cijene usluge, participacije i slično*, niti rashode Ustanova, jer te prihode i rashode iskazuju Ustanove u svojim financijskim izvještajima, a u državnom proračunu se evidentiraju na glavi *10208 Proračunski korisnici u socijalnoj skrbi.* Ministarstvo u svom financijskom izvještaju iskazuje nepotrošeni iznos na odjeljcima *1672* i *6391*.

U navedenom primjeru Ustanova A na odjeljku *3691* odnosno *3692* iskazuje 200 kuna, dok Ustanova B i Ministarstvo na odjeljku *6391* odnosno *6392* iskazuju po 100 kuna. U konsolidiranom financijskom izvještaju razine 12 Ministarstvo će eliminirati 200 kuna iskazanih na odjeljcima *3691* i *6391* odnosno *3692* i *6392.*

*Knjiženje u Ustanovi A – naplaćeni prihod veći od doznake iz proračuna*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Naplaćeni prihod | 1.000 | 11121 | 65264 |
| 2. | Uplata u proračun | 1.000 | 16721 | 11121 |
| 3. | Primljeni račun dobavljača | 800 | 3, 4 | 23, 24 |
| 4.a | Plaćanje računa dobavljača iz riznice | 800 | 23, 24 | 16721 |
| 4.b | Doznaka sredstava iz državnog proračuna | 800 | 11121 | 16721 |
| Plaćanje obveze prema dobavljaču | 800 | 23, 24 | 11121 |
| 5. | Zatvaranje potraživanja iz proračuna za neiskorišteni dio | 200 | 36911, 36921 | 16721 |

*Knjiženje u Ustanovi B – naplaćeni prihod manji od doznake iz proračuna*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Naplaćeni prihod | 1.000 | 11121 | 65264 |
| 2. | Uplata u proračun | 1.000 | 16721 | 11121 |
| 3. | Primljeni račun dobavljača | 1.100 | 3, 4 | 23, 24 |
| 4.a | Plaćanje računa dobavljača iz riznice | 1.100 | 23, 24 | 16721 |
| 4.b | Doznaka sredstava iz državnog proračuna | 1.100 | 11121 | 16721 |
| Plaćanje obveze prema dobavljaču | 1.100 | 23, 24 | 11121 |
| 5. | Priznavanje prihoda za više doznačeni iznos | 100 | 16721 | 63911, 63921 |

Napomena: Na kraju razdoblja potražni saldo na računu *16721* zatvara se i za taj iznos priznaje prihod na računu *63911*.

*Knjiženje u riznici Ministarstva*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Ustanova uplaćuje prikupljeni prihod na račun državnog proračuna | 2.000 | 16721 | 65264 |
| 2. | Ustanova šalje zahtjev za plaćanje fakture dobavljača | 1.900 | 3, 4 | 23, 24 |
| 3. | Plaćanje fakture dobavljača | 1.900 | 23, 24 | 16721 |

*Knjiženje u Ministarstvu*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Priznavanje prihoda za iznos nepotrošenih sredstava | 100 | 16721 | 63911, 63921 |

U Državnom proračunu svi prihodi i rashodi Ustanova planiraju se i izvršavaju na glavi *10208 Proračunski korisnici u socijalnoj skrbi.* Prijenosi koji su evidentirani u knjigovodstvu Ustanova i Ministarstva na podskupinama *369* i *639* ne iskazuju se u državnom proračunu.

*Knjiženje u Državnoj riznici – glava 10208 Proračunski korisnici u socijalnoj skrbi*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Ustanova uplaćuje prikupljeni prihod na račun državnog proračuna | 2.000 | 11111 | 65264 |
| 2. | Unos zahtjeva za plaćanje u SAP | 1.900 | 3, 4 | 23, 24 |
| 3. | Plaćanje fakture dobavljača | 1.900 | 23, 24 | 11111 |

Ostvareni višak na izvoru *43* prenosi se u sljedeću godinu na glavu *10208 Proračunski korisnici u socijalnoj skrbi*.

U ovom primjeru na kraju godine ostaje:

* prihod na računu *65264* u iznosu od 2.000 kuna iskazan je u PR-RAS-u ustanova i u izvještaju o izvršenju Državnog proračuna na glavi *10208*;
* potraživanje na računu *16721* u iznosu od 100 kuna iskazano je u Bilanci Ministarstva, a isti iznos na računu *23956* u Bilanci razine 13 (eliminira se u konsolidaciji državnog proračuna);
* prijenos na podskupini *369* iskazan je u PR-RAS-u Ustanova u iznosu od 200 kuna, a isti taj iznos na podskupini *639* u PR-RAS-u Ministarstva i Ustanova (eliminira se u konsolidaciji Ministarstva razine 12).
	1. **Evidentiranje potrošnje iz prenesenog viška**

Preneseni višak iz izvora 43 evidentira se u glavnoj knjizi Ministarstva, a Ustanove sredstva viška mogu koristiti u sljedećoj godini, bez obzira na to iz čijih je prihoda višak nastao. Kako preneseni višak više ne pripada Ustanovi koja ga je ostvarila, u svojoj riznici Ministarstvo preneseni višak prati kroz izvor financiranja O. U državnoj riznici višak se prenosi na glavu *10208* kako bi ga Ustanove mogle trošiti.

Trošenje sredstava viška s računa državnog proračuna Ustanove evidentiraju odobrenjem računa *63911* odnosno *63921*. Ako se iz Državne riznice plaća dobavljač, zadužuju odgovarajući račun obveza (2.a), a ako se sredstva doznačuju na njihov račun, zadužuju žiro račun (2.b).

*Knjiženje u Ustanovi*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Primljeni račun dobavljača | 100 | 3, 4 | 23, 24 |
| 2.a | Plaćanje računa dobavljača iz riznice | 100 | 23, 24 | 63911, 63921 |
| 2.b | Doznaka sredstava iz državnog proračuna | 100 | 11121 | 63911, 63921 |
| Plaćanje obveze prema dobavljaču | 100 | 23, 24 | 11121 |

*Knjiženje u riznici Ministarstva*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Ustanova šalje zahtjev za plaćanje fakture dobavljača | 100 | 3, 4 | 23, 24 |
| 2. | Plaćanje fakture dobavljača ili prijenos na račun Ustanove | 100 | 23, 24 | 16721 |

U svom financijskom izvještaju Ministarstvo će iznos plaćenih obveza odnosno doznačen Ustanovama iz prenesenih sredstava (viška) iskazati na podskupini *369*, a za isti taj iznos imat će manji saldo na podskupini *167*.

*Knjiženje u Ministarstvu*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Plaćanje fakture dobavljača ili prijenos na račun Ustanove | 100 | 36911, 36921 | 16721 |

Trošenje viška sredstava u državnom proračunu vidi se kao rashod na glavi *10208* i odljev sredstava sa žiro računa.

*Knjiženje u Državnoj riznici – glava 10208 Proračunski korisnici u socijalnoj skrbi*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Plaćanje fakture dobavljača ili prijenos na račun Ustanove | 500 | 3, 4 | 11111 |

U ovom primjeru u sljedećoj godini nakon potrošenog viška:

* Ustanova će na odjeljku na *6391* iskazati isti iznos (100 kn) koji Ministarstvo iskazuje na odjeljku *3691*, dok u državnom proračunu neće biti vidljivi prijenosi sredstava;
* Ustanove će na rashodima (*3, 4*) imati 100 kuna koliko ima Ministarstvo na prenesenom rezultatu (*922*);
* Ministarstvo će potrošiti cijeli iznos koji je u početnom stanju imalo na računu *16721*, tako da će i na računu *23956* razine 13 biti nula kuna.
	1. **Evidentiranje sredstava koja Ustanova nije uplatila na račun državnog proračuna**

Ako Ustanova na kraju godine nije na račun državnog proračuna uplatila cijeli iznos koji je evidentirala na računu *65264 Sufinanciranje cijene usluge, participacije i slično*, neće kao do sada stornirati iznos neuplaćenih sredstava s tog računa, nego će na kraju godine iskazati višak. Sljedeće godine može taj višak uplatiti na račun proračuna ili će Ministarstvo za taj iznos umanjiti novu doznaku Ustanovi. U većini slučajeva Ministarstvo direktno plaća dobavljače. Stoga Ustanova sljedeće godine neuplaćeni iznos prihoda treba uplatiti na račun proračuna.

* + 1. **Ustanova sljedeće godine uplaćuje neuplaćeni iznos prihoda na račun državnog proračuna**

Sljedeće godine Ustanova će na teret rezultata evidentirati obvezu za uplatu u proračun u iznosu koji nije uplatila u proračun. Uplatu sredstava u proračun, koju mora provesti do 31. siječnja sljedeće godine, evidentirat će zaduženjem računa *23958 Obveze proračunskih korisnika za povrat u proračun* uz odobrenje žiro računa.

Ministarstvo će u svojoj riznici na dan 31.12. tekuće godine evidentirati potraživanje za neuplaćena sredstva na računu *12921 Ostala nespomenuta potraživanja* uz odobrenje računa *65264*. Sljedeće godine na dan uplate zatvorit će potraživanje uz zaduženje računa *16721*.

Ministarstvo u svom financijskom izvještaju za tekuću godinu neće iskazati ništa od ovoga. Međutim, u sljedećoj godini treba provesti ispravak početnog stanja zaduženjem računa *12921* uz odobrenje rezultata (*922*). Uplatu sredstava u sljedećoj godini treba evidentirati zaduženjem računa *16721 Potraživanja za prihode proračunskih korisnika uplaćene u proračun* uz odobrenje računa *12921*. Na ovaj način u tekućoj godini u financijskom izvještaju Ustanove neće biti iskazana obveza, a u financijskom izvještaju Ministarstva neće biti iskazano potraživanje za neuplaćeni prihod.

Kako ne postoji mogućnost uplate koju bi FINA evidentirala kao zatvaranje potraživanja, Ustanova će sljedeće godine uplatu sredstava u državni proračun provesti s modelom 65 i pozivom na broj primatelja: *7005-302-RKP uplatitelja-P4,* gdje je podatak P4 godina na koju se odnosi uplata. Primjerice, kod uplata u 2018. godini za neuplaćena sredstva iz 2017. podatak P4 bit će *2017*. Navedena uplata evidentirat će se u državnom proračunu kao prihod na računu *65264*. Nakon što sve ustanove uplate sredstva u proračun, Ministarstvo treba Državnoj riznici poslati istovremeno dva naloga za preknjiženje sa zbrojem neuplaćenih prihoda svih Ustanova radi provođenja odgovarajućih knjiženja u SAP sustavu. Prvim nalogom s datumom 31. prosinca tekuće godine evidentirat će se naplaćeni prihod terećenjem računa *129210208* *Ostala nespomenuta potraživanja Centri* uz odobrenje računa *65264,* glava *10208 Proračunski korisnici u socijalnoj skrbi*. Drugim nalogom evidentirat će se zbroj uplata sredstava izvršenih u sljedećoj godini i to terećenjem računa *65264* uz odobrenje računa *129210208.*

Na ovaj način i kod Ustanove i u državnom proračunu u tekućoj godini bit će iskazan ukupan naplaćeni prihod na računu *65264*. Nakon uplate u sljedećoj godini u državnom proračunu zatvorit će se potraživanje, a prihod koji je nalogom za preknjiženje evidentiran u prethodnoj godini prenijet će se u sljedeću godinu kao višak na glavi *10208*. Kako bi se omogućilo da Ustanove mogu koristiti sva nepotrošena sredstva, Ministarstvo treba Državnoj riznici poslati zahtjev za prijenos neutrošenih prihoda, koji uključuje i navedena sredstva, u sljedeću godinu.

Napomena: niti Ustanova niti Ministarstvo u tekućoj godini nisu iskazali obvezu na računu *23958 Obveze proračunskih korisnika za povrat u proračun.* Stoga se u Državnoj riznici potraživanje ne može iskazati na računu *12941 Potraživanja proračuna od proračunskih korisnika za povrat u nadležni proračun*, budući da se ta dva računa trebaju eliminirati u postupku izrade konsolidiranog financijskog izvještaja za državni proračun. Iz tog razloga se u ovom slučaju u Državnoj riznici potraživanje za neuplaćeni prihod iskazuje na računu *129210208* *Ostala nespomenuta potraživanja Centri.*

*Knjiženje u Ustanovi u sljedećoj godini*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
|  | Saldo 1.1. | 100 | 11121 | 922 |
| 1. | Obveza za uplatu u proračun | 100 | 922 | 23958 |
| 2. | Uplata u proračun | 100 | 23958 | 11121 |

*Knjiženje u riznici Ministarstva*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Potraživanje za neuplaćena sredstva - 31.12. | 100 | 12921 | 65264 |
| 2. | Zatvaranje potraživanja na dan uplate | 100 | 16721 | 12921 |

*Knjiženje u Ministarstvu u sljedećoj godini*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Ispravak početnog stanja | 100 | 12921 | 922 |
| 2. | Zatvaranje potraživanja na dan uplate | 100 | 16721 | 12921 |

*Knjiženje u državnoj riznici - glava 10208 Proračunski korisnici u socijalnoj skrbi*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Nalog za preknjiženje – 31.12. tekuće godine | 100 | 129210208 | 65264 |
| 2. | Uplata u proračun u sljedećoj godini | 100 | 11111 | 65264 |
| 3. | Nalog za preknjiženje – sljedeća godina | 100 | 65264 | 129210208 |

Nakon uplate sredstava u sljedećoj godini u ovom primjeru:

* Ustanova neće imati ni obvezu ni višak;
* Ministarstvo će imati potraživanje iz proračuna na računu *16721* u iznosu od 100 kuna, kao i razina 13 računu *23956*;
* preostali višak u iznosu od 100 kuna Ministarstvo će tijekom sljedeće godine koristiti za pokriće obveza ustanova.
	+ 1. **Ministarstvo u sljedećoj godini provodi prijeboj za neuplaćeni iznos prihoda**

Ako Ministarstvo sljedeće godine treba doznačiti sredstva na račun Ustanove, može umanjiti doznaku za iznos koji Ustanova nije uplatila u prethodnoj godini. U tom slučaju Ustanova ne bi trebala uplatiti u proračun neuplaćeni iznos prihoda naplaćenih u tekućoj godini. Taj prijeboj Ustanova treba evidentirati zaduženjem računa *23958 Obveze proračunskih korisnika za povrat u proračun* uz odobrenje podskupine *639*. Iz sredstava koja je zadržala na računu Ustanova će pokriti nove obveze.

I u ovom slučaju Ministarstvo će u svojoj riznici na dan 31.12. tekuće godine evidentirati potraživanje za neuplaćena sredstva na računu *12921 Ostala nespomenuta potraživanja* uz odobrenje računa *65264*. Sljedeće godine nakon što Ustanova dostavi zahtjev za doznaku sredstava (3, 4 / 23, 24), prijeboj će evidentirati zaduženjem računa obveza za rashode uz odobrenje računa *12921*.

Ministarstvo u svojoj glavnoj knjizi sljedeće godine treba provesti evidenciju neuplaćenih sredstava zaduženjem računa *16721 Potraživanja za prihode proračunskih korisnika uplaćene u proračun* uz odobrenje računa rezultata, dok će prijeboj evidentirati zaduženjem odjeljka *369* uz odobrenje računa *16721*.

Ministarstvo treba Državnoj riznici poslati istovremeno dva naloga za preknjiženje radi provođenja odgovarajućih knjiženja u SAP sustavu. Prvim nalogom s datumom 31. prosinca tekuće godine evidentirat će se naplaćeni prihod terećenjem računa *129210208* *Ostala nespomenuta potraživanja Centri* uz odobrenje računa *65264,* glava *10208 Proračunski korisnici u socijalnoj skrbi*. Drugim nalogom evidentirat će se prijeboj proveden u sljedećoj godini terećenjem računa rashoda uz odobrenje računa *129210208 Ostala nespomenuta potraživanja Centri.*

Na ovaj način i kod Ustanove i u državnom proračunu u tekućoj godini bit će iskazan ukupan naplaćeni prihod na računu *65264*. U sljedećoj godini u državnom proračunu vidjet će se rashodi plaćeni iz prenesenih sredstava.

*Knjiženje u Ustanovi u sljedećoj godini*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
|  | Saldo 1.1. | 100 | 11121 | 922 |
| 1. | Ispravak početnog stanja | 100 | 922 | 23958 |
| 2. | Prijeboj | 100 | 23958 | 63911 |
| 3. | Račun dobavljača | 100 | 3, 4 | 23, 24 |
| 4. | Plaćanje računa dobavljača | 100 | 23, 24 | 11121 |

*Knjiženje u riznici Ministarstva*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Potraživanje za neuplaćena sredstva - 31.12. | 100 | 12921 | 65264 |
| 2. | Prijeboj | 100 | 3, 4 | 12921 |

*Knjiženje u Ministarstvu u sljedećoj godini*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Ispravak početnog stanja | 100 | 16721 | 922 |
| 2. | Prijeboj  | 100 | 36911 | 16721 |

*Knjiženje u državnoj riznici - glava 10208 Proračunski korisnici u socijalnoj skrbi*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | 1. Nalog za preknjiženje – 31.12. tekuće godine | 100 | 129210208 | 65264 |
| 2. | 2. Nalog za preknjiženje – sljedeća godina | 100 | 3, 4 | 129210208 |

Nakon prijeboja u sljedećoj godini u ovom primjeru:

* Ustanova ima 100 kuna na podskupini *639* kao i Ministarstvo na podskupini *369* što će se eliminirati u konsolidaciji;
* ni Ustanove ni Ministarstvo nemaju potraživanje iz proračuna na računu *16721,* a razina 13 nema obvezu na računu *23956*;
* Ustanova ima rashode (*3, 4*) u iznosu od 100 kuna koliko ima Ministarstvo na višku (*922*);
* kako Ustanova na 31.12. tekuće godine ne iskazuje obvezu za uplatu u proračun na osnovnom računu *23958*, u Državnoj riznici umjesto potraživanja na računu *12941 Potraživanja proračuna od proračunskih korisnika za povrat u nadležni proračun* iskazuje *129210208* *Proračunski korisnici u socijalnoj skrbi* što ne ulazi u razinu 13.
	1. **Evidentiranje sredstava koja je Ministarstvo uplatilo na račun Ustanove, ali ih Ustanova nije potrošila do kraja godine**

Događa se da Ustanova do kraja tekuće godine ne potroši sva sredstva koja su s računa proračuna doznačena na njezin račun, bilo iz njezinih vlastitih sredstava (što je evidentirala kao *11121/16721*), bilo iz sredstava koja su prikupile druge Ustanove (što je evidentirala kao *11121/63911*). Ako na kraju godine nema evidentiranih obveza, Ustanova za nepotrošeni iznos treba evidentirati obvezu na računu *23958*.

* + 1. **Ustanova sljedeće godine uplaćuje nepotrošeni iznos**

*Primjer*

Ustanova A u tekućoj godini naplatila je 1.000 kuna prihoda što je evidentirala zaduženjem žiro računa uz odobrenje računa *65264*. Sredstva je uplatila na račun proračuna što je evidentirala zaduženjem računa *16721* uz odobrenje žiro računa. Tijekom godine stvorila je rashoda u iznosu od 800 kuna što je evidentirala zaduženjem računa razreda *3 Rashodi poslovanja* odnosno *4 Rashodi za nabavu nefinancijske imovine* uz odobrenje odgovarajućeg računa obveza. Obveze su plaćene s računa proračuna što je evidentirala zaduženjem računa obveza uz odobrenje računa *16721*. Na svoj račun povukla je 100 kuna što je evidentirala zaduženjem žiro računa uz odobrenje računa *16721*.

Na kraju tekuće godine Ustanova A je ostvarila višak od 200 kuna, od čega na žiro računu ima 100 kuna (nepotrošeni iznos), a 100 kuna je ostalo na računu proračuna za što iskazuje potraživanje na računu *16721*. Ustanova nema stvorenih obvezana dan 31.12. S danom 31.12. provodi preknjiženje: za povučeni nepotrošeni iznos zadužuje račun *16721*, a odobrava račun *23958*; za nepovučeni iznos zadužuje račun *36911*, a odobrava račun *16721*. Nakon toga godinu završava sa 100 kuna na računima *11121* i *16721* (dugovno) te *922* i *23958* potražno. Sljedeće godine provodi ispravak početnog stanja zaduženjem računa *922* uz odobrenje računa *16721* za iznos od 100 kuna. Uplatu 100 kuna u proračun evidentira zaduženjem računa *23958* uz odobrenje žiro računa. Nakon svih tih transakcija stanje svih računa je 0 kuna.

Ustanova B u tekućoj godini naplatila je također 1.000 kuna prihoda što je evidentirala zaduženjem žiro računa uz odobrenje računa *65264*. Sredstva je uplatila na račun proračuna što je evidentirala zaduženjem računa *16721* uz odobrenje žiro računa. Tijekom godine stvorila je rashoda u iznosu od 1.000 kuna što je evidentirala zaduženjem računa razreda *3 Rashodi poslovanja* odnosno *4 Rashodi za nabavu nefinancijske imovine* uz odobrenje odgovarajućeg računa obveza. Obveze su plaćene s računa proračuna što je evidentirala zaduženjem računa obveza uz odobrenje računa *16721*. Na svoj račun povukla je 100 kuna što je evidentirala zaduženjem žiro računa uz odobrenje računa *63911*.

Na kraju tekuće godine Ustanova B potrošila je cijeli iznos naplaćenih prihoda, na žiro računu ima 100 kuna i isto toliko na računu *63911*, a nema stvorenih obveza. Stoga s 31.12. provodi preknjiženje kojim stornira 100 kuna na računu *63911*, a odobrava račun *23958*. Na taj način godinu završava sa 100 kuna na žiro računu i na računu *23958*. Sljedeće godine uplaćuje 100 kuna u proračun čime zatvara račune *11121* i *23958* nakon čega je stanje svih računa 0 kuna.

Obje Ustanove dostavljaju Ministarstvu negativni zahtjev na iznos od 100 kuna, čime se rashodi Ustanova iskazani u riznici Ministarstva smanjuju za nepotrošenih 200 kuna. To se u riznici Ministarstva evidentira na računu *12921*. Uplata sredstava u sljedećoj godini u riznici Ministarstva evidentira se zaduženjem računa *16721* uz odobrenje računa *12921*.

Ministarstvo će u svojim financijskim izvještajima razine 11 za tekuću godinu iskazati 100 kuna na odjeljku *1292* i na podskupini *6391* (iznos koji Ustanova B treba vratiti u proračun). Sljedeće godine provest će ispravak početnog stanja zaduženjem računa *12921* uz odobrenje računa rezultata (*922*) za 100 kuna (iznos koji Ustanova A treba vratiti u proračun), dok će uplatu sredstava u proračun u iznosu od 200 kuna evidentirati zaduženjem računa *16721* uz odobrenje računa *12921*. Poslije svih transakcija imat će 200 kuna na računima *16721* i *922*.

U Državnoj riznici u tekućoj godini na glavi *10208* iskazan je prihod na računu *65264* u iznosu od 2.000 kuna. Kako se državni proračun donosi i izvršava na novčanom načelu, isplata sredstava iz državnog proračuna na račune Ustanova evidentira se u državnom proračunu kao rashod na glavi *10208 Proračunski korisnici u socijalnoj skrbi*. Taj rashod plaćen je na teret ostvarenog prihoda te ili neke druge Ustanove.

Nepotrošena sredstva za koja na dan 31. prosinca tekuće godine nemaju nastalih obveza Ustanove trebaju uplatiti u proračun do 31. siječnja sljedeće godine. Uplatu sredstava u državni proračun provest će na isti način kao što provode uplatu prihoda tijekom godine s modelom 65 i pozivom na broj primatelja: *7005-302-RKP uplatitelja-P4,* gdje je podatak P4 godina na koju se odnosi uplata. Navedena uplata evidentirat će se u državnom proračunu kao prihod na računu *65264*.

Nakon što Ustanove u sljedećoj godini uplate 200 kuna u proračun, što se u državnom proračunu evidentira kao prihod na računu *65264*, Ministarstvo treba dostaviti Državnoj riznici istovremeno dva naloga za preknjiženje sa zbrojem nepotrošenih sredstava svih Ustanova radi provođenja odgovarajućih knjiženja u SAP sustavu. Prvim nalogom s datumom 31. prosinca tekuće godine umanjit će se rashodi iskazani na glavi *10208 Proračunski korisnici u socijalnoj skrbi* u iznosu od 200 kuna i evidentirati potraživanje na računu *12941*. Na ovaj način u državnom proračunu u tekućoj godini bit će iskazani samo plaćeni rashodi Ustanova. Drugim nalogom evidentirat će se zbroj uplata sredstava izvršenih u sljedećoj godini i to umanjenjem računa *65264* (prihod je evidentiran u tekućoj godini kad ga je ustanova naplatila) uz odobrenje računa *12941*. Na kraju tekuće godine u državnom proračunu bit će evidentiran višak namjenskih sredstava na glavi *10208* u iznosu od 200 kuna. Taj iznos iskazat će se u Bilanci razine 13 na računima *12941* i *23956*. Sljedeće godine nakon svih transakcija u Državnoj riznici bit će iskazano 200 kuna na računima *11111* i *23956*. To su prenesena nepotrošena sredstva prihoda koje će Ustanove po potrebi koristiti sljedeće godine.

*Knjiženje u Ustanovi A*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Naplaćeni prihod | 1.000 | 11121 | 65264 |
| 2. | Uplata prihoda u proračun | 1.000 | 16721 | 11121 |
| 3. | Primljeni račun | 800 | 3, 4 | 23, 24 |
| 4. | Plaćanje računa s računa proračuna | 800 | 23, 24 | 16721 |
| 5. | Uplata sredstava na račun Ustanove | 100 | 11121 | 16721 |
| 6. | Preknjiženje 31.12. – nepotrošeni iznos | 100 | 16721 | 23958 |
| 7. | Preknjiženje 31.12. - nepovučeni iznos | 100 | 36911 | 16721 |
| 8. | Ispravak početnog stanja 1.1. | 100 | 922 | 16721 |
| 9. | Uplata u proračun u sljedećoj godini | 100 | 23958 | 11121 |

*Knjiženje u Ustanovi B*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Naplaćeni prihod | 1.000 | 11121 | 65264 |
| 2. | Uplata prihoda u proračun | 1.000 | 16721 | 11121 |
| 3. | Primljeni račun | 1.000 | 3, 4 | 23, 24 |
| 4. | Plaćanje računa s računa proračuna | 1.000 | 23, 24 | 16721 |
| 5. | Uplata sredstava na račun Ustanove | 100 | 11121 | 63911 |
| 6. | Preknjiženje 31.12. – nepotrošeni iznos | 100 |  | -6391123958 |
| 7. | Uplata u proračun u sljedećoj godini | 100 | 23958 | 11121 |

*Knjiženje u riznici Ministarstva*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Uplata prihoda u proračun | 2.000 | 16721 | 65264 |
| 2. | Zahtjev za plaćanje | 2.000 | 3, 4 | 23, 24 |
| 3. | Plaćanje računa s računa proračuna | 1.800 | 23, 24 | 16721 |
| 4. | Uplata sredstava na račun Ustanove | 200 | 23, 24 | 16721 |
| 5. | Dostava zahtjeva s minusom u tekućoj godini | 200 | -(3, 4) | -(23, 24) |
| 200 | -(23, 24) | -16721 |
| 6. | Preknjiženje 31.12. - nepotrošeni iznos | 200 | 12921 | 16721 |
| 7. | Uplata sredstava u sljedećoj godini | 200 | 16721 | 12921 |

*Knjiženje u Ministarstvu*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Knjiženje 31.12. | 100 | 12921 | 63911 |
| 2. | Ispravak početnog stanja 1.1. | 100 | 12921 | 922 |
| 3. | Uplata u proračun u sljedećoj godini | 200 | 16721 | 12921 |

*Knjiženje u državnoj riznici - glava 10208 Proračunski korisnici u socijalnoj skrbi*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Uplata prihoda u proračun | 2.000 | 11111 | 65264 |
| 2. | Plaćanje računa s računa proračuna | 1.800 | 3, 4 | 11111 |
| 3. | Uplata sredstava na račun Ustanove | 200 | 3,4 | 11111 |
| 4. | Nalog za preknjiženje 31.12. nepotrošeni iznos | 200 | -(3, 4)12941 |  |
| 2. | Uplata u proračun - sljedeća godina | 200 | 11111 | 65264 |
| 3. | Nalog za preknjiženje – sljedeća godina | 200 |  | -6526412941 |

Na kraju tekuće godine:

* Ustanova A ima 100 kuna na računima *11121* i *16721* (dugovno) te *922* i *23958* potražno;
* Ustanova B ima 100 kuna na žiro računu i na računu *23958*;
* Ministarstvo će u svojim financijskim izvještajima razine 11 iskazati 100 kuna na odjeljku *129*2 i na podskupini *639* (nepotrošeni iznos koji Ustanova B treba vratiti, a trošila je tuđe prihode);
* u PR-RAS-u razine 12 eliminirat će se 100 kuna iskazanih na računu *36911* kod Ustanove A i 100 kuna iskazanih na računu *63911* kod Ministarstva;
* u državnom proračunu na glavi *10208* iskazan je prihod na računu *65264* u iznosu od 2.000 kuna i rashod u od 1.800 kuna;
* u financijskom izvještaju razine 13 iskazat će se 200 kuna na odjeljku *1294* i na računu *23956*;
* u konsolidiranom financijskom izvještaju državnog proračuna eliminirat će se 200 kuna iskazanih na računu *23958* razine 12 Ministarstva i 200 kuna iskazanih na računu *12941* razine 13.

Sljedeće godine nakon svih transakcija

* kod Ustanove A stanje svih računa je 0 kuna
* kod Ustanove B stanje svih računa je 0 kuna
* Ministarstvo će imati 200 kuna na računima *16721* i *922*
* razina 13 imat će 200 kuna na računima *11111* i *23956*
* u konsolidiranom financijskom izvještaju državnog proračuna eliminirat će se 200 kuna iskazanih na računu *16721* Ministarstva i 200 kuna iskazanih na računu *23956* razine 13.
	+ 1. **Ministarstvo u sljedećoj godini provodi prijeboj za nepotrošeni iznos**

Umjesto da Ustanova u sljedećoj godini uplaćuje sredstva u proračun pa odmah traži novu doznaku, Ministarstvo može za nepotrošeni iznos umanjiti doznaku Ustanovi. Ustanova će taj prijeboj evidentirati zaduženjem računa *23958 Obveze proračunskih korisnika za povrat u proračun* uz odobrenje računa *63911*. Iz sredstava koja je zadržala na računu Ustanova će pokriti obveze iz sljedeće godine. U ovom slučaju knjiženja u tekućoj godini kao i ispravak početnog stanja u sljedećoj su isti kao i kod uplate nepotrošenih sredstava u proračun.

U svojoj riznici Ministarstvo sljedeće godine evidentira novi zahtjev Ustanove zaduženjem računa rashoda uz odobrenje odgovarajućeg računa obveza, a prijeboj evidentira zaduženjem računa obveza uz odobrenje računa *12921*.

Ministarstvo u svojoj glavnoj knjizi prijeboj evidentira zaduženjem računa iz podskupine *369* uz odobrenje računa *12921*.

Kako se prijeboj ne vidi u državnom proračunu, Ministarstvo treba Državnoj riznici poslati nalog za preknjiženje kojim će se evidentirati novi rashodi i zatvoriti potraživanje.

*Knjiženje u Ustanovi A u sljedećoj godini*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Saldo 31.12. | 100 | 11121 | 23958 |
| 100 | 16721 | 922 |
|  | Ispravak početnog stanja 1.1. | 100 | 922 | 16721 |
| 2. | Prijeboj (zatvaranje obveze i priznavanje prihoda) | 100 | 23958 | 63911 |
| 3. | Račun dobavljača | 100 | 3, 4 | 23, 24 |
| 4. | Plaćanje računa dobavljača | 100 | 23, 24 | 11121 |

*Knjiženje u Ustanovi B u sljedećoj godini*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Saldo 31.12. | 100 | 11121 | 23958 |
| 2. | Prijeboj (zatvaranje obveze i priznavanje prihoda) | 100 | 23958 | 63911 |
| 3. | Račun dobavljača | 100 | 3, 4 | 23, 24 |
| 4. | Plaćanje računa dobavljača | 100 | 23, 24 | 11121 |

*Knjiženje u riznici Ministarstva u sljedećoj godini*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Saldo 31.12. | 100 | 12921 | 922 |
| 2. | Ispravak početnog stanja | 100 | 12921 | 922 |
| 3. | Zahtjev za doznaku u sljedećoj godini | 200 | 3, 4 | 23, 24 |
| 4. | Prijeboj | 200 | 23, 24 | 12921 |

*Knjiženje u Ministarstvu*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Saldo 31.12. | 100 | 12921 | 922 |
| 2. | Ispravak početnog stanja | 100 | 12921 | 922 |
| 3. | Prijeboj u sljedećoj godini | 200 | 36911 | 12921 |

*Knjiženje u državnoj riznici - glava 10208 Proračunski korisnici u socijalnoj skrbi*

|  |  |  |  |
| --- | --- | --- | --- |
| Red. br. | Opis | Iznos | Račun |
| Duguje | Potražuje |
| 1. | Saldo 31.12. | 200 | 12941 | 23956 |
| 2. | Nalog za preknjiženje – prijeboj sljedeće godine | 200 | 3, 4 | 12941 |

Napomena: Radi pojednostavljenja, u cijelom tekstu su korišteni računi *36911 Tekući prijenosi između proračunskih korisnika istog proračuna* i *63911 Tekući prijenosi između proračunskih korisnika istog proračuna*. Međutim, u slučaju plaćanja obveza za rashode za nabavu nefinancijske imovine (razred *4*) kod knjiženja je potrebno koristiti i račune *36921 Tekući prijenosi između proračunskih korisnika istog proračuna* i *63921 Tekući prijenosi između proračunskih korisnika istog proračuna.* Kako se u trenutku prijenosa sredstava obično ne zna za što će sredstva biti korištena, zadužuje se Ministarstvo da provede usklađenja te uputi ustanove koje račune treba iskazati u financijskim izvještajima za razdoblje 1. siječanj do 30. lipanj i 1. siječanj do 31. prosinac kako bi se mogla provesti konsolidacija.